tartuNLP/wikipedia-smugri-20251201 huggingface dataset:
Anders Rydberg

Anders Rydberg (3. maaliskuuta 1903 Göteborg – 26. lokakuuta 1989) oli ruotsalainen jalkapallomaalivahti.
Rydberg edusti seuraurallaan muun muassa 14 vuotta IFK Göteborgiä. Hän voitti joukkueessa Ruotsin pääsarjamestaruuden kaudella 1935. Rydberg liityi Ruotsin maajoukkueeseen kesäkuussa 1927 ja pelasi 24 virallista maaottelua. Hän kuului joukkueen kokoonpanoon vuoden 1934 MM-kilpailuissa, jossa hän pelasi kaksi ottelua.
Aviovaimoja

Aviovaimoja ("Hustruer") on norjalainen vuonna 1975 ensi-iltansa saanut draamakomediaelokuva, jonka ohjasi ja käsikirjoitti Anja Breien. Pääosia näyttelivät Anne Marie Ottersen, Katja Medbøe ja Frøydis Armand. He esittävät kolmea vaimoa, jotka lähtevät huvittelemaan keskenään. Elokuvan innoittajana toimi muutamaa vuotta aiemmin ilmestynyt yhdysvaltalaisen John Cassavetesin elokuva "Husbands" (’aviomiehet’), jonka asetelma käännettiin toisin päin. "Hustruer" heijasteli 1970-luvun yhteiskunnallista keskustelua sukupuolirooleista ja sai hyvän vastaanoton sekä yleisöltä että kriitikoilta. Elokuvasta tehtiin jatko-osat "Hustruer – 10 år etter" (1985) ja "Hustruer III" (1996).
Eivar Widlund

Eivar Fritiof Widlund (15. kesäkuuta 1906 Örebro – 31. maaliskuuta 1968) oli ruotsalainen jalkapallomaalivahti, joka oli pituudeltaan 193-senttimetrinen.
Widlund edusti seuraurallaan muun muassa seitsemän vuotta AIK Fotbollia. Hän liittyi Ruotsin maajoukkueeseen syyskuussa 1930 ja pelasi joukkueessa neljä virallista ottelua. Hän kuului joukkueen kokoonpanoon vuoden 1934 MM-kilpailuissa, mutta hän ei toisaalta pelannut turnauksessa otteluakaan.
Sven Andersson (jalkapalloilija)

Sven Oskar Albin Andersson (14. helmikuuta 1907 Össeby-Garn – 30. toukokuuta 1981) oli ruotsalainen jalkapalloilija, joka pelasi puolustajan pelipaikalla.
Andersson edusti seuraurallaan muun muassa 13 vuotta kotimaansa AIK Fotbollia. Hän voitti sen kanssa Ruotsin pääsarjamestaruuden kausina 1932 ja 1937. Andersson liittyi Ruotsin maajoukkueeseen kesäkuussa 1930. Hän pelasi 27 virallista maaottelua ja teki niissä kolme maalia. Hän kuului joukkueen kokoonpanoon vuoden 1934 MM-kilpailuissa, jossa hän pelasi kaksi ottelua.
Helge Jordal

Helge Jordal (s. 17. helmikuuta 1946 Bergen) on norjalainen näyttelijä ja laulaja. Hän valmistui Norjan valtiollisesta teatterikoulusta vuonna 1971 ja oli vuosina 1972–1977 kiinnitettynä Norjan kansallisteatteriin. Sieltä hän siirtyi neljäksi vuodeksi Hålogalandin teatteriin, ja vuosina 1981–1987 hän näytteli Den Nationale Scenessä, minkä jälkeen hän on työskennellyt vapaana ammatinharjoittajana. Jordalilla on ollut myös merkittäviä televisio- ja elokuvarooleja.
Otto Andersson (jalkapalloilija)

Otto Andersson (7. toukokuuta 1910 Ed – 11. elokuuta 1977) oli ruotsalainen jalkapalloilija, joka pelasi puolustajan pelipaikalla.
Anderssonin seurauran joukkueisiin lukeutui muun muassa kotimaansa Örgryte. Hän liittyi Ruotsin maajoukkueeseen kesäkuussa 1932 ja pelasi joukkueessa 15 virallista maaottelua. Hän kuului joukkueen kokoonpanoon vuoden 1934 MM-kilpailuissa, jossa hän ei kuitenkaan pelannut otteluakaan. Andersson pelasi yhden ottelun vuoden 1936 kesäolympialaisissa.
Otto Andersson

Otto Andersson on muun muassa seuraavien henkilöiden nimi:
Getabergen

Getabergen (tunnetaan myös nimellä Getavuori) on mäki Pohjois-Ahvenanmaalla, Getan kunnassa. Sen korkein kohta on 100 metriä merenpinnan yläpuolella, tehden siitä Ahvenanmaan toiseksi korkeimman kohdan. Mäen leveys lounas–koillissuunnassa on 8,6 kilometriä. Saltvikissa sijaitsevan Ahvenamaan korkeimman kohdan, Orrdalsklintin, ohella Getabergen on ensimmäisiä alueita, jotka viime jääkauden jälkeen kohosivat merestä ja asutettiin Ahvenanmaalla.
Getabergenin huipulla sijaitsevat Lars Sonckin sunnittelema Soltuna-niminen kahvilaravintola sekä 15 metriä korkea näkötorni. Alueelta löytyy myös 18-väyläinen frisbeegolfrata, joka avattiin vuonna 2020. Näkötornin läheisyydessä on Ahvenanmaan radioamatöörikerhon antenneja.
Getabergenillä kulkee noin viiden kilometrin pituinen Grottstigen-vaellusreitti sekä noin kilometrin mittainen lapsille suunnattu Trollstigen-polku. Grottstigenin varrella olevat kalliot ovat nykyään erityisesti boulderoijien suosiossa. Isovihan aikaan 1700-luvulla samaiset kalliot toimivat asukkaiden piilopaikkana venäläisiltä sotilailta.
Nils Axelsson

Nils Arvid Evald Axelsson (18. tammikuuta 1906 Helsingborg – 18. tammikuuta 1989) oli ruotsalainen jalkapalloilija, joka pelasi oikean laitapuolustajan pelipaikalla.
Axelssonin seurauran joukkueisiin lukeutui muun muassa syntymäkaupunkinsa Helsingborgs IF. Hän voitti joukkueessa viidesti Ruotsin pääsarjamestaruuden kausina 1929, 1930, 1933, 1934 ja 1941. Lisäksi hän voitti joukkueessa Ruotsin cupin 1941.
Axelsson liittyi Ruotsin maajoukkueeseen kesäkuussa 1929 ja pelasi 23 virallista maaottelua. Hän kuului joukkueen kokoonpanoon vuoden 1934 MM-kilpailuissa, jossa hän pelasi kahdessa ottelussa.
Erich Fried

Erich Fried (6. toukokuuta 1921 Wien – 22. marraskuuta 1988 Baden-Baden) oli itävaltalainen kirjailija. Hän joutui Anschlussin jälkeen vuonna 1938 pakenemaan maasta juutalaisen taustansa vuoksi ja asettui Lontooseen, missä hän työskenteli pitkään BBC:n saksankielisessä toimituksessa. Kirjailijana Fried tunnettiin vasemmistolaisena sodanvastaisena runoilijana. Hän kuului Gruppe 47 -ryhmään. Fried myös käänsi saksaksi muun muassa T. S. Eliotia, Henry Graham Greeneä ja John Millington Syngeä. Vuonna 1987 hänelle myönnettiin Georg Büchnerin palkinto. Hänen muistokseen on jaettu vuodesta 1990 Erich Fried -palkintoa.
Knut Kroon

Knut William Kroon (19. kesäkuuta 1906 Helsingborg – 27. helmikuuta 1975) oli ruotsalainen jalkapalloilija, joka pelasi hyökkääjän pelipaikalla.
Kroon edusti seuraurallaan muun muassa syntymäkaupunkinsa joukkuetta Helsingborgs IF. Hän voitti joukkueessa viidesti Ruotsin pääsarjamestaruuden kausina 1929, 1930, 1933, 1934 ja 1941. Hän voitti joukkueessa myös Ruotsin cupin 1941.
Kroon liittyi Ruotsin maajoukkueeseen marraskuussa 1925. Hän pelasi 35 virallista maaottelua ja teki niissä 18 maalia. Hän kuului joukkueen kokoonpanoon vuoden 1934 MM-kilpailuissa, jossa hän pelasi kaksi ottelua ja viimeisteli yhden maalin.
Karjalan kannaksen sotamuseo

Karjalan kannaksen sotamuseo () on Viipurissa sijaitseva sotahistoriallinen museo. Se toimii Viipurin keskustassa vanhoissa keskuskasarmeissa. Museo esittelee näyttelyissään talvi- ja jatkosodan historiaa neuvostoliittolaisen ja suomalaisen esineistön avulla.
Venäläinen historianharrastaja ja tietokirjailija Bair Irintsejev perusti museon vuonna 2013. Museokokoelman perustan muodostaa Karjalan kannaksen maastosta löydetyt sotiin liittyvät esineet. Sittemmin kokoelma on karttunut myös ostojen ja lahjoitusten myötä. Näyttelyssä on esillä muun muassa aseita, univormuja, valokuvia sekä rekonstruoituja sodanaikaisia linnoitteita.
(145480) 2005 TB190

(145480) 2005 TB190 on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri (noin ) kiertoradalla, joka on lähimmillään astronomisen yksikön päässä ja etäisimmillään astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – .
Kohde on hajanaisen kiekon alueella ja pidetään mahdollisena kääpiöplaneettana.
(120348) 2004 TY364

(120348) 2004 TY364 on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri (noin ) kiertoradalla, joka on lähimmillään astronomisen yksikön päässä ja etäisimmillään astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – . Pyörähdysaika akselin ympäri on .
Kohdetta pidetään mahdollisena kääpiöplaneettana. 
Valokäyrän analyysin mukaan se ei ole kääpiöplaneetta.
(614599) 2010 AB78

(614599) 2010 AB78 on Amor-asteroidihin kuuluva keskikokoinen asteroidi. Se kiertää Auringon ympäri (noin ) kiertoradalla, joka on lähimmillään astronomisen yksikön päässä ja etäisimmillään astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – .
809 Lundia

809 Lundia (A915 PF) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
Asteroidilla on läpimitaltaan kilometrinen kiertolainen, joka on löydetty vuonna 2005.
854 Frostia

854 Frostia (A916 GO) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
Asteroidilla on läpimitaltaan kilometriä oleva kiertolainen, joka on löydetty vuonna 2004.
939 Isberga

939 Isberga (A920 TD) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
Asteroidilla on läpimitaltaan kilometriä oleva kiertolainen, joka on löydetty vuonna 2006 (julkaistu vuonna 2007).
1089 Tama

1089 Tama (1927 WB) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
Asteroidilla on läpimitaltaan kilometriä oleva kiertolainen, joka on löydetty vuonna 2003.
1338 Duponta

1338 Duponta (1934 XA) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
Asteroidilla on läpimitaltaan kilometriä oleva kiertolainen, joka on löydetty vuonna 2007.
Mieszko II Lambert

Mieszko II Lambert (n. 990 – 10./11. toukokuuta 1034) oli Puolan kuningas vuosina 1025–1031 ja herttua vuosina 1032–1034. 
Hänet tunnetaan virheellisesti nimellä Mieszko II ("Laiska", "Pysähtynyt" tai "Laiskanpuoleinen"). Hän sai nuo lisänimet hallituskautensa huonoissa merkeissä päättymisen vuoksi, mutta aluksi hän toimi taitavana ja lahjakkaana hallitsijana.
Suku ja koulutus.
Hän oli kuningas Urhean Bolesław I:n toiseksi vanhin poika, tämän kolmannen puolison Lausitzin prinsessa Emnildan (n. 970/975–1017) kanssa. Mieszko II oli ajalleen erittäin hyvin koulutettu. Hän osasi lukea ja kirjoittaa sekä kreikkaa että latinaa. 
Kuningas.
Mieszko II Lambert kruunattiin Puolan kuninkaaksi Gnieznon katedraalissa vuonna 1025.
Hän järjesti kaksi tuhoisaa hyökkäystä Saksiin vuosina 1028 ja 1030. Sen jälkeen hän kävi puolustussotaa Saksaa, Böömiä ja Kiovan ruhtinaita vastaan. Mieszko II joutui pakenemaan maasta vuonna 1031 Jaroslav I Viisaan hyökkäyksen jälkeen, joka asetti Mieszkon vanhemman velipuolen Bezprymin Puolan valtaistuimelle. Mieszko II pakeni Böömiin, jossa herttua Oldrich vangitsi hänet. Vuonna 1032 hän sai takaisin vallan yhdessä Puolan kolmesta piirikunnasta ja yhdisti sitten maan hyödyntäen hyvin jäljellä olevia valtarakenteita. Tuolloin useita hänen isänsä Puolan aluehankintoja menetettiin: Ylä-Lausitz (tunnetaan myös nimellä ), osa Ala-Lausitzista, Rutenia, Ylä-Unkari (nykyinen Slovakia) länsi- ja keskiosat ja luultavasti Määri.
Puoliso Richeza von Lothringen, keisari Otto III:n veljentytär, hallitsi Miezkoa. Hänen poliittiset liittonsa Saksan keisarien ja saksilaisen aristokratian kanssa aiheuttivat komplikaatioita, ja hän antoi isänsä Bolesław I Urhean saavutusten murentua. Paljon aluetta menetettiin Böömille ja Pyhälle saksalais-roomalaiselle keisarikunnalle. Hänen kuoltuaan Puola ajautui anarkiaan.
Mieszko II kuoli äkillisesti joko 10. tai 11. toukokuuta 1034, luultavasti Poznańissa. Puolalaiset aikakirjat totesivat selvästi, että hän kuoli luonnollisiin syihin; Gottfried Viterbon aikakirjojen antama tieto, jonka mukaan miekkamies Miecznik murhasi hänet, viittaa itse asiassa Bezprymiin. Hänet haudattiin Poznańiin Pyhän Pietarin ja Paavalin katedraaliin.
Avioliitto ja jälkeläiset.
Mieszko II avioitui Merseburgissa noin vuonna 1013 Richeza von Lothringenin kanssa, joka oli Lothringenin kreivi, paladiini Ezzon ja Saksan prinsessa Matildan tytär. Matildan vanhemmat olivat keisari Otto II ja keisarinna Theofano.
Heille syntyivät lapset:
Kristinusko Georgiassa

Tämä artikkeli kertoo kristinuskosta Georgiassa. Georgian väestöstä suurin osa kuuluu itäiseen ortodoksiseen kirkkoon, jota edustaa Georgian ortodoksinen kirkko. Kirkon osuus väestöstä on 83,4 prosenttia vuonna 2014. Muita kristillisiä kirkkokuntia Georgiassa ovat Armenian apostoliset kristityt, joihin kuuluu noin 2,9 prosenttia väestöstä. Muihin kristillisiin kirkkokuntiin, kuten roomalaiskatolisiin, Jehovan todistajiin ja protestantteihin kuuluu noin 1,2 prosenttia väestöstä. 
Tunnustuskunnat.
Ortodoksinen kirkko.
Georgian suurin ortodoksinen kirkko on autokefaalinen Georgian ortodoksinen kirkko. Georgian ortodoksisen kirkon johtaja on koko Georgian patriarkka ja katolikos. Vuodesta 1977 lähtien johtajana on toiminut katolikos Ilia II. Georgian ortodoksisen kirkon keskus sijaitsee Tbilisissa ja kirkkoon kuuluu noin 3,5 miljoonaa jäsentä.
Kristinusko Pohjois-Makedoniassa

Tämä artikkeli kertoo kristinuskosta Pohjois-Makedoniassa. Pohjois-Makedoniassa väestöstä suurin osa kuuluu itäiseen ortodoksiseen kirkkoon, jota edustaa Makedonian ortodoksinen kirkko. Kirkon osuus väestöstä on 46,1 prosenttia vuonna 2021. Muihin kristillisiin kirkkokuntiin kuuluu noin 13,8 prosenttia väestöstä. 
Tunnustuskunnat.
Ortodoksinen kirkko.
Pohjois-Makedonian ortodoksit elävät pääosin Pohjois-Makedonian alueella, minkä lisäksi he ovat levittäytyneet myös Pohjois-Amerikkaan ja Australiaan. Pohjois-Makedonian suurin ortodoksinen kirkko on epävirallisen aseman omaava Makedonian ortodoksinen kirkko. Makedonian ortodoksisen kirkon johtaja on Ohridin ja Makedonian arkkipiispa. Vuodesta 1999 lähtien johtajana on toiminut arkkipiispa Stefan. Makedonian ortodoksisen kirkon keskus sijaitsee Skopjessa ja kirkkoon kuuluu noin 1,3 miljoonaa jäsentä.
Katolinen kirkko.
Pohjois-Makedoniassa oli vuonna 2004 yhteensä noin 14 000 katolisen kirkon jäsentä, mikä oli noin 0,6 prosenttia maan väestöstä. Pohjois-Makedoniassa toimii yksi katolinen hiippakunta.
Kristinusko Bosnia ja Hertsegovinassa

Tämä artikkeli kertoo kristinuskosta Bosnia ja Hertsegovinassa. Kristityt ovat suuri vähemmistö Bosnia ja Hertsegovinassa. Suurin osa kristiytistä kuuluu itäiseen ortodoksiseen kirkkoon, johon kuului 30,7 prosenttia väestöstä 2013. Roomalaiskatoliseen kirkkoon kuuluu noin 15,2 prosenttia väestöstä. 
Tunnustuskunnat.
Katolinen kirkko.
Bosnia ja Hertsegovinassa oli vuonna 2004 yhteensä noin 464 000 katolisen kirkon jäsentä, mikä oli noin 15,6 prosenttia maan väestöstä. Bosnia ja Hertsegovinassa toimii yksi arkkihiippakunta, jonka alaisuudessa on kaksi hiippakuntaa. Lisäksi Bosnia ja Hertsegovinassa toimii sotilasordinaatti.
Kivihaan tunneli

Kivihaan tunneli () on Helsingin Kivihaassa sijaitseva tieliikennetunneli, joka alittaa 
Kivihaan eritasoliittymän ja on osa 2009 valmistunutta Hakamäentien parannushanketta.
Kristinusko Liechtensteinissa

Tämä artikkeli kertoo kristinuskosta Liechtensteinissa. Kristinusko on Liechtensteinin suurin uskonto ja valtaosa väestöstä kuuluu roomalaiskatoliseen kirkkoon (73,4 prosenttia vuonna 2015). Muita merkittäviä kristillisiä kirkkokuntia ovat protestanttiset reformoidut (6,3 %), ortodoksit (1,3 %), luterilaiset (1,2 %) ja muut kristityt (1 %). 
Tunnustuskunnat.
Katolinen kirkko.
Liechtensteinissa oli vuonna 2004 yhteensä noin 25 000 katolisen kirkon jäsentä, mikä oli noin 75,8 prosenttia maan väestöstä. Liechtensteinissa toimii yksi katolinen arkkihiippakunta.
Kristinusko Luxemburgissa

Tämä artikkeli kertoo kristinuskosta Luxemburgissa. Kristinusko on Luxemburgin suurin uskonto ja valtaosa väestöstä kuuluu roomalaiskatoliseen kirkkoon. Kristillisiin kirkkoihin kuului vuonna 2020 noin 70,6 prosenttia väestöstä. 
Tunnustuskunnat.
Katolinen kirkko.
Luxemburgissa oli vuonna 2004 yhteensä noin 388 000 katolisen kirkon jäsentä, mikä oli noin 86,6 prosenttia maan väestöstä. Luxemburgissa toimii yksi katolinen arkkihiippakunta.
Kristinusko Moldovassa

Tämä artikkeli kertoo kristinuskosta Moldovassa. Kristinusko on Moldovan suurin uskonto ja valtaosa väestöstä kuuluu ortodoksiseen kirkkoon. Ortodoksiseen kirkkoon kuului vuonna 2014 noin 90,1 prosenttia väestöstä. Muihin kristillisiin kirkkokuntiin kuului noin 2,6 prosenttia väestöstä. 
Tunnustuskunnat.
Katolinen kirkko.
Moldovassa oli vuonna 2004 yhteensä noin 20 000 katolisen kirkon jäsentä, mikä oli noin 0,47 prosenttia maan väestöstä. Moldovassa toimii yksi katolinen hiippakunta.
Kasimir I Ennallistaja

Kasimir I Ennallistaja (puol. "Kazimierz I Odnowiciel)"; (25. heinäkuuta 1016 Krakova – 19. maaliskuuta/28. maaliskuuta 1058 Pozńan) oli Piast-sukuun kuuluva Puolan herttua vuosina 1040–1058. 
Suku.
Hän oli Mieszko II Lambertin ja Richeza von Lohtringenin ainoa poika. Hänet tunnetaan lisänimellä "Ennallistaja" koska hän onnistui yhdistämään osia Puolan kuningaskunnasta sekasorron jälkeen. Hän liitti takaisin Puolaan entiset Sleesian, Masovian ja Pommerin maakunnat (kaikki nykyään Puolassa), jotka oli menetetty hänen isänsä hallituskaudella, ja palautti Puolan keskushallinnon. Hän ei kuitenkaan kruunauttanut itseään Puolan kuninkaaksi pääasiassa sisäisten ja ulkoisten uhkien vuoksi.
Hallitsija.
Kasimir oli ottanut luostarilupauksen, sai tästä paavilta vapauksen ja nousi valtaistuimelle isänsä kuoleman jälkeen vuonna 1034. Vuonna 1037 hänet syrjäytettiin; magnaattien toimenpiteet hänen ylivaltaansa vastaan osuivat samaan aikaan kansan kapinan kanssa maanomistajia vastaan ja pakanallisten heimojen kristinuskonvastaisen kapinan kanssa. Saksaan karkotettuna hän sai sotilaallista apua keisari Konrad II:lta ja Henrik III:lta ja sai valtaistuimensa takaisin noin vuonna 1040. 
Hän avioitui Kiovan ruhtinatar Maria Dobroniegan kanssa ja tämän velipuolen, Kiovan ruhtinas Jaroslav I Viisaan tukemana hän sai takaisin Masovian ja Pommerin maakunnat vuonna 1047. Hän valtasi Sleesian vuonna 1050 böömiläisiltä, vaikka hänen oli maksettava siitä vuosittainen vero Böömin herttuoille korvauksena.
Kasimir palautti Puolan keskushallinnon, elvytti roomalaiskatolisen kirkon ja tukahdutti pakanalliset heimot, jotka olivat auttaneet häntä syrjäyttämisessä. Puolan hallitsijana häntä ei kuitenkaan koskaan kruunattu kuninkaaksi, ja Saksalais-roomalaisen keisarikunnan yliherruus Puolaan itse asiassa palautettiin hänen hallituskautensa aikana. Kasimir siirrätti valtion hallinnollisen keskuksen Poznańista Krakovaan.
Avioliitto ja jälkeläiset.
Kasimir avioitui Kiovan ruhtinatar Maria Dobroniegan (n. 1012–1087) kanssa, joka oli Kiovan ruhtinas Vladimir I Suuren ja tämän nimeltä tuntemattoman, Pyhän saksalais-roomalaisen keisarikunnan ottolaiseen dynastiaan kuuluneen, viidennen puolison tytär. Historioitsijoiden keskuudessa ei ole yksimielisyyttä siitä, milloin avioliitto solmittiin. Władymir D. Koroliukin mukaan se tapahtui vuonna 1039, Aleksej A. Szachmatow ja Iwan Linniczenko olivat yhtä mieltä vuodesta 1041, kun taas Dymitr S. Lichaczew oletti avioliiton tapahtuneen vuonna 1043. 
Kasimirille ja Marialle syntyi viisi lasta:
Panssarilevät

Panssarilevät eli dinoflagellaatit (Dinophyceae) ovat panssarisiimaeliöihin kuuluvia yksisoluisia, kaksisiimaisia yhteyttäviä tai toisenvaraisia leviä.
Suurin osa panssarilevistä on yksittäissoluina esiintyviä, vahvaseinäisiä, suuritumaisia soluja. Vahvat soluseinät ovat syynä "panssari"-nimeen. Elävät solut ovat yleensä ruskeita, vihreänruskeita tai värittömiä (heterotrofit). Väri tulee karotenoideista. Panssarilevien massaesiintymät voivat värjätä veden punertavaksi.
Soluseinässä eli panssarissa on yleensä ylä- ja alakuori eli epitheca/epikoni ja hypotheca/hypokoni. Näiden välissä on poikittainen siimauurre, alakuoressa yleensä pitkittäinen siimauurre. Siimauurteissa sijaitsevat kaksi eripituista, vahvaa siimaa. 
Panssarileviä tavataan sekä järvi- että meriympäristössä, mutta ne ovat runsaimmillaan merivedessä. Niitä tavataan kaikilla maailman merillä. Panssarileviä esiintyy ympäri vuoden, mutta ne ovat erityisen runsaita keväisin jäidenlähdön jälkeen. Itämeren keväinen kasviplanktonmaksimi koostuu lähinnä panssari- ja piilevistä. Tyypiillisiä kevätkukinnan lajeja ovat Peridiniella catenata, Scrippsiella hangoei, Biecheleria baltica ja Gymnodinium corollarium. 
Osa panssarilevistä voi tuottaa hermomyrkkyjä, jotka suurina määrinä voivat aiheuttaa kalakuolemia ja simpukoihin kertyessään oireita myös niitä syöville ihmisille.
Kristinusko Monacossa

Tämä artikkeli kertoo kristinuskosta Monacossa. Kristinusko on Monacon suurin uskonto ja valtaosa väestöstä kuuluu katoliseen kirkkoon. Katoliseen kirkkoon kuuluu noin 90 prosenttia väestöstä. 
Tunnustuskunnat.
Katolinen kirkko.
Monacossa oli vuonna 2004 yhteensä noin 29 000 katolisen kirkon jäsentä, mikä oli noin 90,6 prosenttia maan väestöstä. Monacossa toimii yksi katolinen arkkihiippakunta.
Kristinusko Montenegrossa

Tämä artikkeli kertoo kristinuskosta Montenegrossa. Kristinusko on Montenegron suurin uskonto ja valtaosa väestöstä kuuluu ortodoksiseen kirkkoon. Ortodoksiseen kirkkoon kuului vuonna 2011 noin 72,1 prosenttia väestöstä. Katoliseen kirkkoon kuului noin 3,4 prosenttia väestöstä. 
Tunnustuskunnat.
Katolinen kirkko.
Montenegrossa oli vuonna 2004 yhteensä noin 21 000 katolisen kirkon jäsentä. Montenegrossa toimii yksi katolinen arkkihiippakunta, jonka alaisuudessa on yksi hiippakunta.
Olavi Turma

Olof Gunnar Anselm ”Olavi” Turma ent. Finell (vuoteen 1934) (21. huhtikuuta 1910 Vaasa – 28. joulukuuta 1969 Hyvinkää) oli suomalainen yleisurheilija 1920-luvun lopulta 1930-luvun lopulle; aktiivivuodet 1930-luvun puoliväliin. Hänen päälajinsa oli aluksi keihäänheitto ja 1930-luvun alussa moniottelut. Sotien jälkeen hän toimi aktiivisti urheilun järjestötehtävissä Jämsänkoskella ja kuului Suomen Hiihtoliiton johtokuntaan.
Nuoruus Hyvinkäällä - ammatillinen ura Yhtyneiden palveluksessa.
Olavi Turma, vuoteen 1933 Finell, asui nuoruutensa Hyvinkäällä. Ylioppilaaksi hän valmistui Helsingissä ja jatkoi sen jälkeen opintojaaan Teknillisessä korkeakoulussa. Hän siirtyi vuonna 1933 Yhtyneiden Paperitehtaiden palvelukseen. Ensin hän toimi Valkeakoskella yhtiön Lotilan ammattikoulun opettajana vuoteen 1936. Sen jälkeen hän siirtyi sosiaalitarkastajaksi yhtiön Simpeleen tehtaalle, jossa hän oli vuoteen 1940. Oltuaan sotavuodet rintamalla Turma siirtyi hän sotien jälkeen Yhtyneiden palvelukseen Jämsänkoskelle vuoteen 1953, jolloin hänet nimitettiin yhtiön Kaipolan tehtaan sosiaalipäälliköksi.
Kymmenottelun kansallisessa kärjessä 1930-luvun alussa.
Olavi Finell osallistui ensimmäisen kerran SM-kisoihin vuonna 1928 lajinaan keihäänheitto; sijoitus oli silloin 7. Hän paransi sen jälkeen keihästulostaan yli 50 metrin, mutta 1930-luvun alussa lajiksi tuli kymmenottelu. Vuoden 1931 SM-kisoissa hän joutui keskeyttämään kisan, mutta seuraavana vuonna hän vei kisan loppuun sijoittuen kuudenneksi. Vuoden 1933 SM-kisoissa hän otti Suomen mestaruuden kymmenottelussa ja sijoittui viisiottelussa lisäksi SM-pronssille. Hyvinkäältä Valkeakoskelle siirryttyään ja sukunimensä Finellistä Turmaksi vaihtaneena hän jatkoi urheilu-uraansa. Vuoden 1934 SM-kisoissa hän sijoittui SM-hopealle Rovaniemen Urheilijoiden Paavo Huhtalan voittaessa Suomen mestaruuden. Seuraava vuosi jäi Olavi Turmalle väliin, mutta vuonna 1936 hän kilpaili pääosin lajikohtaisesti. Turma kilpaili 1930-luvulla Valkeakoksen Hakan ja Simpeleen Urheilijoiden riveissä, mutta lisäksi myös paikallisten suojeluskuntien ja Yhtyneiden Paperitehtaiden sisäisissä tehtaiden välisissä kilpailuissa.
Jämsänseudun ja hiihtourheilun järjestöjohtajana.
Sotien jälkeen 1940-luvun lopulla Olavi Turma toimi Jämsänkosken Ilveksen puheenjohtajana vuosina 1948–1953 ollen keskeisenä henkilönä nostamassa seuraa erääksi menestyneimmistä suomalaisista hiihtoseuroista. Ilves saavutti ensimmäisen miesten viestimestaruuden vuonna 1951. Turma toimi vuosina 1955–1968 Hiihtoliiton johtokunnassa. Tällöin hän oli usein Suomen hiihtojoukkueen johtotehtävissä 1960-luvulla ulkomailla. Turma oli aktiivisti vaikuttamassa 1960-luvun Kaipolan Pitkävuoreen rakennetun mäen aikaansaamisessa. Vuoden 1965 SM-hiihdoista tuli uuden suurmäen ensimmäiset suurkilpailut. Turma oli mukana myös perustettaessa Kaipolaan 1950-luvun alussa sittemmin vahvaa yleisurheiluseuraa Kaipolan Virettä.
Fingalin kreivikunta

Fingalin kreivikunta (, ) on Irlannin kreivikunta maan itäosassa pääkaupunki Dublinin pohjoispuolella. Sen rajanaapureita ovat Dublinin, Kildaren, Etelä-Dublinin, ja Dublinin kreivikunnat. Siellä on 330 506 asukasta (vuonna 2022), ja sen pinta-ala on 457,8 neliökilometriä.
Fingal on yksi kolmesta piirikunnasta, joihin Dublinin kreivikunta jaettiin vuonna 1994. Swords on piirikunnan pääkaupunki. Toinen suuri kaupunkikeskus on Blanchardstown. Dublinin lentoasema sijaitsee kreivikunnan eteläosassa.
Paisti

Paisti on suuresta lihakimpaleesta tehty liharuoka. Paistilihaksi sopii naudan- tai sianliha, pääsiäisenä lampaanliha ja joskus käytetään myös riistaa. Liha otetaan huoneenlämpöön useita tunteja ennen valmistusta, jotta se lämpenee huoneenlämpöiseksi. Paisti kypsennetään miedolla lämmöllä pitkän aikaa hauduttamalla. Paistaessa voidaan käyttää paistomittaria. Parasta paistiin sopivaa lihaa on vähän sidekudosta sisältävä kokoliha. Se paistetaan mediumiksi, jolloin sen sisus on vaaleanpunainen. Paistin pintaan saadaan väriä paistamalla liha pannulla ennen kypsentämistä. Paistamisen jälkeen paistiin hierotaan suolaa ja mustapippuria. Se peitetään foliolla ja pyyheliinalla ja laitetaan vetäytymään 20-30 minuutiksi, jolloin se kypsyy vielä hieman. Valmis paisti leikataan poikkisyin viipaleiksi. Erilaisia paisteja ovat paahtopaisti, routapaisti ja poronpaisti.
Kristinusko Valko-Venäjällä

Tämä artikkeli kertoo kristinuskosta Valko-Venäjällä. Kristinusko on Valko-Venäjän suurin uskonto ja valtaosa väestöstä kuuluu ortodoksiseen kirkkoon (48,3 prosenttia vuonna 2011). Katoliseen kirkkoon kuului noin 7,1 prosenttia väestöstä ja muihin kirkkokuntiin noin 3,5 prosenttia väestöstä. 
Tunnustuskunnat.
Katolinen kirkko.
Valko-Venäjällä oli vuonna 2004 yhteensä noin miljoona katolisen kirkon jäsentä, mikä oli noin 10 prosenttia maan väestöstä. Valko-Venäjällä toimii yksi katolinen arkkihiippakunta, jonka alaisuudessa on kolme hiippakuntaa. Lisäksi Valko-Venäjällä toimii apostolinen hallinto.
Dekristianisaatio

Dekristianisaatio () eli taistelu kristinuskoa vastaan oli syksyllä 1793 alkanut Ranskan suuren vallankumouksen terrorikauden ilmiö. Dekristianisaatiota toteutettiin osittain kansalliskonventin päätöksillä, mutta se oli myös kansanliike. Dekristianisaatio johti kirkkojen ryöstelyyn, pyhäinkuvien hävittämiseen sekä pappien eroamisiin ja erottamisiin. Vastaan hangoittelevia pappeja vangittiin ja teloitettiin.
Sanskulottien ja äärijakobiinien aloitteesta kristinuskon tilalle yritettiin luoda uusi ateistinen vallankumoususkonto. Kristillinen ajanlasku korvattiin lokakuussa 1793 vallankumouskalenterilla, joka perustui 10-päiväisiin viikkoihin ja jossa ajanlasku alkoi tasavallan ensimmäisestä päivästä 22. syyskuuta 1792. Kristilliset jumalanpalvelukset kiellettiin 24. marraskuuta 1793 ja samassa kuussa Pariisin Nôtre Dame vihittiin Järjen temppeliksi. Dekristianisaatio näkyi myös kristillisistä etunimistä luopumisena ja paikannimien vaihtamisena. Maaseudulla dekristianisaatio herätti vastarintaa: siellä pidettiin salaisia jumalanpalveluksia ja sunnuntaityöstä kieltäydyttiin yleisesti. Dekristianisaatio ei elänyt pitkään jakobiinien kukistumisen jälkeen, mutta kristinusko laillistettiin Ranskassa uudelleen kuitenkin vasta vuonna 1801.
N,O-dimetyylihydroksyyliamiini

N,O-dimetyylihydroksyyliamiini (C2H7NO) on hydroksyyliamiinijohdannaisiin kuuluva orgaaninen yhdiste. Yhdistettä voidaan käyttää muiden orgaanisten yhdisteiden valmistamiseen.
Ominaisuudet, valmistus ja käyttö.
Huoneenlämpötilassa N,O-dimetyylihydroksyyliamiini on väritöntä tai kellertävää nestettä. Yhdiste liukenee veteen. Aine on suhteellisen pysymätöntä, minkä vuoksi sitä tuotetaan ja käytetään usein hydrokloridisuolanaan.
N,O-dimetyylihydroksyyliamiinia valmistetaan etyyliklooriformiaatin ja hydroksyyliamiinin reaktiolla, jonka jälkeen tapahtuu metylointireaktio dimetyylisulfaatin kanssa. Muodostunut karbamaatti hydrolysoidaan happamissa oloissa ja muodostuneesta suolasta saadaan N,O-dimetyylihydroksyyliamiinia käsittelemällä emäksellä.
N,O-dimetyylihydroksyyliamiini reagoi karboksyylihappojen tai karboksyylihappojohdannaisten kanssa muodostaen metyylimetoksiamideja eli niin kutsuttuja Weinreb-amideja. Ne ovat hyödyllisiä muun muassa aldehydien ja ketonien synteeseissä. Ainetta käytetään myös maatalouskemikaalien synteeseissä.
Juho Pihlman

Juho Kustaa Pihlman (29. maaliskuuta 1879 Asikkala – 24. syyskuuta 1916 Kotka) oli suomalainen ammattiyhdistystoimitsija ja poliitikko. Pihlman valittiin SDP:n kansanedustajaksi Viipurin läänin itäisestä vaalipiiristä vuonna 1916, mutta hän kuoli ennen eduskunnan kokoontumista keväällä 1917. 
Elämä.
Asikkalassa syntynyt Pihlman asui myöhemmin Antreassa. Hän liittyi SDP:n jäseneksi vuonna 1904. Pihlman oli Antrean työväenyhdistyksen perustajajäsen ja puheenjohtaja. Hän toimi myös sosialidemokraattisen piirijärjestön kiertävänä puhujana sekä Viipurissa ilmestyneen "Työn" pitkäaikaisena avustajana.
Poliittisen toimintansa vuoksi Pihlman joutui työnantajien boikottiin ja lähti 1910-luvun alussa siirtolaiseksi Pohjois-Amerikkaan. Pihlman työskenteli muutaman vuoden ajan muun muassa Kanadan metsätyömailla ja osallistui myös työväenliikkeen toimintaan. Viimeksi ennen kansaedustajaksi valintaansa Pihlman toimi Suomen Sahateollisuustyöväen Liiton puhujana ja järjestäjänä, mutta erosi tehtävästään, kun hänen suksensa menivät ristiin liiton asiamiehen Eero Haapalaisen kanssa. Syyskuussa 1916 Pihlman osallistui Kotkan työväentalolla pidettyyn sahateollisuustyöväen liiton kokoukseen, jonka aikana hän kuoli äkillisesti sydänkohtaukseen. Pihlman oli kuollessaan 37-vuotias. Hänellä oli puoliso ja neljä lasta. Pihlman on haudattu Antrean hautausmaalle. 
Pihlmanin tilalle kansanedustajaksi nousi Heikki Väisänen.
Spirit (Beyoncén kappale)

Spirit on yhdysvaltalaisen laulaja Beyoncén kappale vuodelta 2019. Se julkaistiin 10. heinäkuuta 2019 vuoden 2019 elokuvan "Leijonakuningas" soundtrackin ja Beyoncén soundtrack-albumin "" (2019) ensimmäisenä singlenä.
Frans Villanen

Frans Villanen (s. 1995 Vaasa) on suomalainen poliitikko. Villanen toimii Vaasan kaupunginvaltuuston, sekä Pohjanmaan maakuntahallituksen puheenjohtajana.
Yksityiselämä.
Villanen toimi Åbo Akademis Studentkårin varapuheenjohtajana vuonna 2019 ja puheenjohtajana vuonna 2020.
Villanen harrastaa myös jalkapalloa. Vuonna 2025 hän pelasi vaasalaisessa ABC Bastussa Nelosessa.
Lisuke

Lisuke eli lisäke on ruokalaji, joka syödään pääruoan ohella. Lisukkeisiin luetaan salaatit, erilaiset kasvisruoat ja kastikkeet. Jotkut kastikkeet ja muut lisukkeina käytetyt ruoat ovat sieniruokia. Joskus myös kananmunia syödään lisukkeina. Lisukkeina käytetyt kasvisruoat ovat joskus gratinoituja ja joskus niitä valmistetaan kiertoilmakypsentimessä. Niihin voidaan käyttää kasviksia monipuolisesti. Lihan lisukkeeksi käytetyt salaatit ovat usein tukevia. Lisukkeina käytetään usein kasviksia, jotka on maustettu ja kuutioitu tai suikaloitu.
Jacek Góralski

Jacek Góralski (s. 21. syyskuuta 1992 Bydgoszcz) on puolalainen jalkapalloilija, joka pelaa puolustavan keskikenttäpelaajan pelipaikalla. Hän on pituudeltaan 172-senttimetrinen ja edustaa I ligassa pelaavaa Wieczysta Krakovaa.
Góralski on voittanut urallaan kahdesti Bulgarian pääsarjamestaruuden, joista molemmat tulivat Ludogorets Razgradin joukkueessa kausina 2017–2018 ja 2019–2020. Hän voitti joukkueen kanssa myös Bulgarian Supercupin 2019–2020. Góralski on saavuttanut joukkuetasolla myös Kazakstanissa, kun hän voitti maan pääsarjamestaruuden kaudella 2020 Kairatin joukkueessa. Hän sai joukkueessa nimiinsä myös Kazakstanin Cupin mestaruuden 2021. Muutoin Góralski on kirjoittanut sarjauraansa kotimaassaan ja Saksassa.
Góralski edusti Puolan A-maajoukkuetta 2016–2020. Hän pelasi 21 virallista maaottelua ja teki niissä yhden maalin. Hän kuului joukkueen kokoonpanoon vuoden 2018 MM-kilpailuissa, jossa hän pelasi kahdessa ottelussa täydet minuutit.
James Holland

James Robert Holland (s. 15. toukokuuta 1989 Sydney) on australialainen ammattilaisuransa päättänyt jalkapalloilija, joka pelasi puolustavan keskikenttäpelaajan pelipaikalla. Hän on pituudeltaan 182-senttimetrinen.
Holland voitti urallaan kerran Itävallan pääsarjamestaruuden kaudella 2012–2013, kun hän pelasi Austria Wienin joukkueessa. Holland pelasi seuraurallaan lisäksi myös kotimaassaan, Alankomaissa, Saksassa ja Kiinassa. Hän pelasi seurajoukkueissa kaikki kilpailut mukaan luettuina vajaa 450 ottelua ja teki niissä 16 sekä syötti 38 maalia.
Holland pelasi Australian alle 20-vuotiaiden maajoukkueessa 28 ottelua ja teki kuusi maalia. Alle 23-vuotiaiden joukkueessa hän taas pelasi viisi ottelua. Holland liittyi Australian A-maajoukkueeseen maaliskuussa 2008 ja pelasi 16 virallista maaottelua. Hän kuului joukkueen kokoonpanoon vuoden 2014 MM-kilpailuissa, jossa hän ei kuitenkaan pelannut otteluakaan.
Alex Wilkinson

Alexander William Wilkinson (s. 13. elokuuta 1984 Sydney) on australialainen ammattilaisuransa päättänyt jalkapalloilija, joka pelasi keskuspuolustajan pelipaikalla. Hän on pituudeltaan 187-senttimetrinen. Wilkinson pelasi Australian A-maajoukkueessa 16 ottelua ja kuului joukkueen kokoonpanoon vuoden 2014 MM-kilpailuissa, jossa hän pelasi kolmessa ottelussa täydet minuutit.
Tversted

Tversted on taajama Hjørringin kunnassa Tanskassa. Taajamassa oli 522 asukasta vuoden 2025 alussa.
Tammelan sotaveteraanimuseo

Tammelan sotaveteraanimuseo on Tammelassa Kanta-Hämeessä sijaitseva sotahistoriallinen museo. Se on toiminut vuodesta 1997 lähtien Tammelan keskustassa Manttaalin talossa, joka on vanha suojeluskuntatalo. Museo esittelee näyttelyissään sotahistoriaa ja veteraaniperinteitä esineiden ja valokuvien avulla.
Museon kokoelma on karttunut lähinnä lahjoituksin, joita on saatu varsinkin Tammelan alueelta. Näyttelyssä on esillä muun muassa univormuja, kunniamerkkejä, Lotta-esineitä, puhdetöitä sekä soittokunnan soittimia. Museota ylläpitää Tammelan Sotienajan Perinneyhdistys.
Tårs

Tårs on taajama Hjørringin kunnassa Tanskassa. Taajamassa oli 1 839 asukasta vuoden 2025 alussa.
Vidstrup

Vidstrup on entinen taajama Hjørringin kunnassa Tanskassa. Taajamassa oli 203 asukasta vuoden 2025 alussa.
Vrensted

Vrensted on taajama Hjørringin kunnassa Tanskassa. Taajamassa oli 282 asukasta vuoden 2025 alussa.
Vrå

Vrå on taajama Hjørringin kunnassa Tanskassa. Taajamassa oli 2 681 asukasta vuoden 2025 alussa.
Åbyen

Åbyen on taajama Hjørringin kunnassa Tanskassa. Taajamassa oli 489 asukasta vuoden 2025 alussa.
Arnakke

Arnakke on taajama Holbækin kunnassa Tanskassa. Taajamassa oli 388 asukasta vuoden 2025 alussa.
Bybjerg

Bybjerg on taajama Holbækin kunnassa Tanskassa. Taajamassa oli 276 asukasta vuoden 2025 alussa.
Gammel Tølløse

Gammel Tølløse on taajama Holbækin kunnassa Tanskassa. Taajamassa oli 257 asukasta vuoden 2025 alussa.
Gislinge

Gislinge on taajama Holbækin kunnassa Tanskassa. Taajamassa oli 1 582 asukasta vuoden 2025 alussa.
Aarne Marski

Aarne Marski (11. marraskuuta 1910 – 1989) oli suomalainen yleisurheilija 1920-luvun lopulta 1930-luvun lopulle; aktiivivuodet 1930-luvun puoliväliin. Hänen päälajinsa olivat moniottelut.
Pohjois-Suomesta syntyisin ollut Aarne Marski osallistui ensimmäisen kerran SM-kisoihin vuonna 1934 sijoittuen SM-pronssille Rovaniemen Urheilijoiden Paavo Huhtalan voittaessa Suomen mestaruuden. Seuraavan vuoden SM-kisoissa Marski otti SM-hopeaa niin viisi- kuin kymmenottelussa. Viisiottelussa hän jäi keihäänheittäjänä paremmin tunnetun Matti Sippalan taakse ja kymmenottelussa korkeushyppääjänä paremmin tunnetun Veikko Peräsalon taakse. Hän kilpaili moniottelukisan vielä seuraavana vuonna, jonka jälkeen hän oli kilpaili satunnaisesti lajikohtaisissa tapahtumissa. Sodan aikana hän teki kesällä 1943 Karhumäen kisoissa henkilökohtaisen kiekonheittoennätyksen sijoittuen toiseksi.
George Veikoso

George Veikoso (10. toukokuuta 1970 Tailevu – 23. heinäkuuta 2025) oli fidžiläinen reggaelaulaja. Hänestä käytettiin myös taiteilijanimeä Fiji.
Veikoso toimi varhaisella urallaan fidžiläisessä Rootstrata-yhtyeessä. Hän sai vaikutteita sukulaisiinsa kuuluneilta muusikoilta Isireli Raculelta ja Sakiusa Bulicokocokolta. Veikoso muutti Fidžin vuoden 1987 vallankaappausten jälkeen Havaijille. Hän sai vuonna 1998 vuoden miesvokalistin ja vuoden suosikkiviihdetaiteilijan Nā Hōkū Hanohano -palkinnot. Hän osallistui yhteistyöalbumiin "Island Warriors", joka sai Grammy-ehdokkuuden.
Veikoson ensimmäinen albumi oli "Evolution". Hänen viimeinen albuminsa "Love &amp; Roots" ilmestyi vuonna 2019. Veikoso oli mukana tekemässä "Baywatch: Hawaiissa" teemalauluna käytettyä kappaletta. Hän esiintyi elokuvassa "Blue Crush".
514 Armida

514 Armida (A903 QC) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
515 Athalia

515 Athalia (A903 SH) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
Tholenin luokituksessa asteroidille annettiin aluksi U-luokitus epätavalliselle spektrille: asteroidin spektri on S-tyyppiä, mutta sillä on epätavallisen alhainen albedo. SMASSII-luokituksessa asteroidi on Cb-tyyppiä.
Hainanin kehämoottoritie

Hainanin kehämoottoritie, G98 on 613 kilometriä pitkä moottoritie Hainanin maakunnassa Kiinassa. Tie muodostaa kehätien Hainanin saaren ympärille. Se alkaa ja päättyy Haikousta.
Spam (säilykeliha)

Spam on Hormel-yhtiön säilykelihaa. Nimi tuli maailmankuuluksi, kun sitä käytettiin eräässä Monty Python -tv-sarjan sketsissä. Samaan sketsiin perustuen sana "spam" myöhemmin yleistyi tarkoittamaan myös internetin roskapostia. Tuotenimen Spam on arvioitu olevan peräisin sanoista "maustettu kinkku" ().
Spam on erityisen suosittua Yhdysvaltojen Tyynenmeren saarilla, jonne se saapui armeijan mukana, hyvän säilyvyytensä vuoksi. Osavaltioista eniten asukaslukua kohden Spamia syödään Havaijilla, jossa vuonna 2016 sitä syötiin 7 miljoonaa tölkkiä vuodessa, kun osavaltion asukasluku oli 1,42 miljoonaa (eli hieman alle 5 tölkkiä per henkilö). Tätä enemmän Spamia syödään kuitenkin Guamilla, joka ei ole ole osavaltio, jossa sitä syödään 16 tölkkiä asukasta kohden vuodessa.
Irina Podnosova

Irina Leonidovna Podnosova (; 29. lokakuuta 1953 Pihkova – 22. heinäkuuta 2025 Moskova) oli venäläinen juristi, joka toimi vuosina 2024–2025 Venäjän korkeimman oikeuden päätuomarina ja puheenjohtajana.
Podnosova valmistui vuonna 1975 Leningradin valtionyliopistosta, jossa hän oli Vladimir Putinin opiskelutoveri. Hän oli yksi Putinin luottamuksen saaneista tuttavista, jotka saivat korkeita asemia politiikassa ja oikeuslaitoksessa Putinin vallan aikana. Podnosova aloitti uransa tuomarina Lugan piirissä vuonna 1990. Hänet nimitettiin Venäjän korkeimman oikeuden varapäätuomariksi vuonna 2020. Hänet nimitettiin huhtikuussa 2024 Vjatšeslav Lebedevin seuraajaksi Venäjän korkeimman oikeuden päätuomarina. Podnosova oli ensimmäinen nainen tässä asemassa. Hän kuoli syöpään sairastettuaan sitä yli vuoden. Hän oli jatkanut työskentelyä hoitojen saamisen aikana.
Hamilton (Skotlanti)

Hamilton (, ) on Etelä-Lanarkshiren hallintoalueen pääkaupunki Skotlannissa. Siellä asuu noin 55 000 asukasta.
Hamilton sijaitsee Avon- ja Clydejokien kohtaamispaikassa Glasgow’n kaakkoispuolella.
Alueella on ollut asutusta esihistoriallisista ajoista lähtien. Cadzow’n linna, kolme kilometriä kaupungista kaakkoon, oli kuninkaallinen asuinpaikka 900-luvulta lähtien. Kaupunki sai nimensä vuonna 1445 Hamiltonin suvulta, jolle Robert Bruce lahjoitti sen Bannockburnin taistelun jälkeen vuonna 1314.
Hiilen löytyminen laajensi kaupunkia merkittävästi 1800-luvulla, ja alueelle perustettiin rautatehtaita ja konepajoja. Vuoteen 1947 mennessä kaikki kaivokset olivat kuitenkin lopettaneet tuotannon. Hamilton on nykyään pääasiassa kaupallinen, asuin- ja hallintokeskus, jossa on vähän kevyttä teollisuutta kuten tekstiilien ja elintarvikkeiden tuotantoa.
Hamiltonissa on kaksi rautatieasemaa: Hamilton Central ja Hamilton West.
Malin Beijar

Malin Beijar (s. 1988) on suomalainen jalkapalloilija, joka edustaa Kolmosessa pelaavaa FC Brändöpojkarnaa. Hän on pelipaikaltaan maalivahti. Beijar pelaa myös futsalia samalle seuralle Futsal-ykkösessä.
Beijar pelasi VIFKissä kausina 2011–2015, pelaten kaksi ottelua Naisten Liigassa kautena 2015. Beijar siirtyi VIFKin maalivahtivalmentajaksi kaudeksi 2016.
Jeff Tyzik

Jeff Tyzik (s. 1951 Hyde Park, New York) on yhdysvaltalainen kapellimestari, säveltäjä, sovittaja ja tuottaja. Hän on johtanut monien sinfoniaorkestereiden pitämiä populaarimusiikin konsertteja.
Tyzik sai musiikin kandidaatin ja maisterin arvot Eastman School of Musicista. Häntä opettivat Rayburn Wright ja Chuck Mangione. Tyzik on toiminut populaarimusiikin konserttien pääkapellimestarina Dallasin sinfoniaorkesterissa, Oregonin sinfoniaorkesterissa ja Rochesterin filharmonisessa orkesterissa. Hän on tehnyt sovituksia ja sävellyksiä muiden muassa Maynard Fergusonille ja Woody Hermanille. Tyzik sävelsi yhdessä Allen Vizzuttin kanssa trumpettikonserton, josta Doc Severinsen teki levytyksen. Hän on myös säveltänyt ja tuottanut teemamusiikkia televisio-ohjelmiin.
Tyzik tuotti Grammy-palkitun albumin "The Tonight Show Band with Doc Severinsen" (1986). Hän on julkaissut myös useita omia albumeita. Toukokuussa 2007 Harmonia Mundi julkaisi Tyzikin johtaman levytyksen George Gershwinin teoksista, jotka soittivat Jon Nakamatsu ja Rochesterin filharmoninen orkesteri. Levytys pysyi Billboardin klassisen musiikin Top 10 -listalla yli kolmen kuukauden ajan. Tyzik on ollut monien orkesterien vieraileva kapellimestari. Britannian-debyyttinsä hän teki vuonna 2010. Ensimmäisen esiintymisensä New Yorkin filharmonikkojen johdossa hän teki vuonna 2023.
Granen kirkko

Granen kirkko () on Granen kunnassa Norjassa sijaitseva puinen pitkäkirkko vuodelta 1860.
Rubbestadneset

Rubbestad on taajama Bømlon kunnassa Vestlandin läänissä Norjassa. Taajaman pinta-ala on 1,3 neliökilometriä ja asukasluku 1 307 vuoden 2023 alussa.
Langevåg (Bømlo)

Langevåg on taajama Bømlon kunnassa Vestlandin läänissä Norjassa. Taajaman pinta-ala on 1,2 neliökilometriä ja asukasluku 751 vuoden 2023 alussa.
Langevåg (Sula)

Langevåg on Sulan kunnan hallinnollinen keskus Møren ja Romsdalin läänissä Norjassa. Se on osa Ålesundin taajamaa.
Langevåg

Langevåg voi tarkoittaa seuraavia:
Creo – forbundet for kunst og kultur

Creo – forbundet for kunst og kultur (puhekielessä pelkkä Creo; vuoteen 2018 saakka "Musikernes fellesorganisasjon", MFO) on norjalainen muusikoiden ammattiliitto, joka kuuluu keskusjärjestö LO:hon. Se on perustettu vuonna 2001 ja sillä oli noin 11 000 jäsentä vuonna 2023.
Sulvik

Sulvik on taajama Arvikan kunnassa Värmlandin läänissä samannimisessä historiallisessa maakunnassa Ruotsissa. Taajamassa oli 375 asukasta vuonna 2021.
Áno Asítes

Áno Asítes (, ) on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Kylän väkiluku on 325 (2021).
Áno Asítesin kylä sijaitsee Kreetan keskiosissa noin 29 kilometriä lounaaseen Iraklionin kaupungista. Se on rakennettu Ída- eli Psiloreítis-vuoren itärinteeseen noin 480 metrin korkeuteen merenpinnasta laskettuna. Kylän vanha kirkko on omistettu Johannes Kastajalle ("Ágios Ioánnis o Rigológos"). Áno Asítes muodostaa oman kyläyhdyskuntansa (Δημοτική Κοινότητα Άνω Ασιτών, "Dimotikí Koinótita Áno Asitón"), johon ei kuulu muita asutuksia.
Áno Kastellianá

Áno Kastellianá () on Kreikan kylä, joka sijaitsee Kreetan saarella. Se kuuluu hallinnollisesti Minóa Pediádan kuntaan, Iraklionin alueyksikköön ja Kreetan alueeseen. Kylän väkiluku on 98 (2021).
Áno Kastellianán kylä, suomeksi ”Ylä-Kastellianá”, sijaitsee Kreetan eteläisissä keskiosissa noin 45 kilometriä etelään Iraklionista. Se on rakennettu Asteroúsia-vuorten rinteeseen Kásteloksen kukkulan juurelle. Kukkulalla sijaitsi antiikin aikana Priansoksen kaupunki. Nykyinen kylä on syntynyt venetsialaisella ajalla, jolloin samalla kukkulalla sijaitsi Belvederen linna. Áno Kastellianá on osa Kastellianán kyläyhdyskuntaa.
Nils Flyg

Nils Svante Flyg (9. kesäkuuta 1891 Tukholma – 9. tammikuuta 1943 Nacka) oli ruotsalainen kansanedustaja ja lehtimies, joka oli alun perin kommunisti, mutta siirtyi sittemmin äärioikealle. Sosiaalidemokraattisen puolueen jakautuessa vuonna 1917 Flyg liittyi vastaperustettuun Ruotsin sosiaalidemokraattiseen työväenpuolueeseen, joka muutti nimensä vuonna 1921 Ruotsin kommunistiseksi puolueeksi. Vuonna 1929 puolueen jälleen jakautuessa Flyg tuki Karl Kilbomia, joka ajoi puolueelle Neuvostoliitosta riippumatonta linjaa. Flyg ja Kilbom perustivat Sosialistisen puolueen, jonka puheenjohtajana Flyg toimi vuodesta 1937 kuolemaansa saakka. Hän myös julkaisi puolueen lehteä "Folkets Dagbladia". Flygin johdolla Sosialistinen puolue liukui 1930-luvun lopulla äärioikealle. Toisen maailmansodan aikana se vastusti Josif Stalinia ja tuki Natsi-Saksaa, jolta se myös sai rahoitusta. Puolueen kannatus jäi kuitenkin vaatimattomaksi, ja Flygin kuoltua vuonna 1943 puolue hajosi.
Apídia

Apídia () on Kreikan kyläyhdyskunta (virallisesti Δημοτική Κοινότητα Απιδίων, "Dimotikí Koinótita Apidíon"), joka sijaitsee Kreetan saarella. Se kuuluu hallinnollisesti Siteían kuntaan, Lasíthin alueyksikköön ja Kreetan alueeseen. Kyläyhdyskunnan väkiluku on 319 (2021).
Apídian kyläyhdyskunnan kylät sijaitsevat Kreetan kaakkoisosassa noin 43 kilometriä etelään Siteían kaupungista ja noin 74 kilometriä kaakkoon Ágios Nikólaoksesta. Kyläyhdyskuntaaan kuuluvat kylät Éxo Apídi, Goúdouras, Kalós Lákkos ja Mésa Apídi. Goúdouras on yhdyskunnan ranta-asutus.
Arádaina

Arádaina () on Kreikan kylä, joka sijaitsee Kreetan saarella. Se kuuluu hallinnollisesti Sfakián kuntaan, Chanián alueyksikköön ja Kreetan alueeseen. Kylän väkiluku on 3 (2021).
Arádainan kylä sijaitsee Kreetan lounaisosassa Arádainan rotkon länsilaidalla, noin kolme kilometriä sisämaahan saaren etelärannikosta ja noin 88 kilometriä etelään Chaniásta. Se on rakennettu noin 520 metrin korkeuteen merenpinnasta laskettuna. Arádaina on osa Ágios Ioánnisin kyläyhdyskuntaa.
Antiikin aikana samalla paikalla sijaitsi Aradenin kaupunki, jonka nimen kylä on perinyt. Paikka oli asuttu vielä venetsialaisella kaudella ja osmanivallan alussa. Kylä tuhoutui Daskalogiánnisin kansannousussa osmaneja vastaan, eikä ole toipunut sen jälkeen. Nykyisinkin kylä on lähes autio.
Kylä tunnetaan Arádainan rotkoon suuntautuvien vaellusten tukikohtana sekä rotkon ylittävästä Arádainan sillasta, joka on tarkoitettu vain jalankulkijoille. Sen korkeus on 138 metriä ja pituus 84 metriä. Se on suosittu benjihyppypaikka.
Árvi

Árvi () on Kreikan kylä, joka sijaitsee Kreetan saarella. Se kuuluu hallinnollisesti Viánnoksen kuntaan, Iraklionin alueyksikköön ja Kreetan alueeseen. Kylän väkiluku on 394 (2021).
Árvin kylä sijaitsee Kreetan etelärannikolla noin 80 kilometriä kaakkoon Iraklionista ja noin 35 kilometriä länteen Ierápetrasta. Se on osa Amirásin kyläyhdyskuntaa. Kylä on rakennettu Árvin rotkon suulle. Sen pääkirkko on omistettu Pyhälle Panteleimonille ("Ágios Panteleímonas"). Lähellä kylää sijaitsee Pyhän Antonioksen luostari ("Moní Agíou Antoníou"). Heti Árvin pohjoispuolella sijaitsee Néa Árvin kylä, ”Uusi Árvi”.
Antiikin ajan Arian kaupunki sijoitetaan nykyisen kylän lähelle.